Ur zombi (galleg Haiti: zombi, kreoleg Haiti: zonbi) zo un dudenn bev-marv ijinet ha krouet dre advevañ ur chorf-marv. Ar zombied zo bet dreistbrudet gant ar filmoù spont hag ar moliach. Ar ger zo deuet a-ziwar an hengounioù-pobl eus Haiti. Eno ur zombi zo korf un den marv lakaet da vevañ en-dro goude lidoù hud du. Hervez an taolennadur a-vremañ neo ket mui dre ret implij ul lid hud hag a lak un den marv da zistreiñ e stumm ur zombi. Doareoù lies a zo bet lakaet war-raok evel un douger yach, skinoù derchanel, kudennoù spered, flemmadennoù loened douarel pe maez egorel, ur bilimadur, gwallzarvoudoù skiantel pe milourel...